Document ID: 31997D0115

KOMISSION PÄÄTÖS,
tehty 24 päivänä tammikuuta 1997,
terveystodistuksen malleista keräilykeskukseen tai vakiointikeskukseen tai käsittely- tai jalostuslaitokseen tarkoitetun kolmansista maista lähtöisin olevan ja ihmisravinnoksi tarkoitetun lämpökäsitellyn maidon, maitopohjaisten tuotteiden ja raakamaidon tuonnissa tehdyn päätöksen 95/343/EY muuttamisesta (ETA:n kannalta merkityksellinen teksti) (97/115/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1), sellaisena kuin se on viimeksi muutettuna direktiivillä 96/23/EY (2),
sekä katsoo, että
komission päätöksessä 95/343/EY (3), sellaisena kuin se on muutettuna päätöksellä 96/106/EY (4), vahvistetaan keräilykeskukseen tai vakiointikeskukseen tai käsittely- tai jalostuslaitokseen tarkoitetun kolmansista maista lähtöisin olevan ja ihmisravinnoksi tarkoitetun lämpökäsitellyn maidon, maitopohjaisten tuotteiden ja raakamaidon tuonnissa käytettävien terveystodistusten mallit,
direktiivin 92/46/ETY 13 artiklan 1 kohdan ensimmäisen alakohdan ensimmäisessä luetelmakohdassa säädetään, että tuotantotilojen eläimille on tehtävä säännöllisiä eläinlääkärintarkastuksia, jotta varmistetaan liitteessä A olevan I luvun vaatimusten noudattaminen,
tämän vuoksi päätös 95/343/EY on muutettava, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/343/EY liitteet A, B, C ja D tämän päätöksen liitteillä A, B, C ja D.
2 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä tammikuuta 1997.

Labels: 3
17
5